Exodus (film, 1960)
Exodus je američki historijski film snimljen 1960. u režiji Otta Premingera. Predstavlja adaptaciju istoimenog romana Leona Urisa, inspiriranog istinitim događajima vezanim uz brod SS Exodus. Radnja se događa u Palestini pod britanskom vlašću u godinama nakon Drugog svjetskog rata. Protagonist, čiji lik tumači Paul Newman, je mladi cionistički aktivist koji organizira ilegalno doseljavanje jevrejskih izbjeglica u Palestinu, a potom sudjeluje u nastojanju da se stvori jevrejska država i obrani u sukobu sa Arapima.

Exodus je predstavljao veliki komercijalni uspjeh, a slično kao i originalni roman, je značajno pridonio da se pažnja američke javnosti skrene na dotle zanemareni Bliski istok te popularizira Izrael, stvorivši pro-izraelsko raspoloženje koje se održalo do današnjih dana. Popularnosti filma nije pomogao samo epski karakter, visoka produkcija i zvjezdana glumačka postava, nego i izuzetno upečatljiva muzika Ernesta Golda, uključujući glavnu temu koja je postala veliki hit i bila često obrađivana od pop-izvođača. Iako je režiser Preminger u velikoj mjeri ublažio antibritanski i antiarapski ton književnog predloška, Exodus je kasnije često bio kritiziran kao "cionistička" i "pro-izraelska" propaganda.

Za historiju Hollywooda je, međutim, daleko zanimljiviji zbog toga što je Preminger kao scenarista angažirao Daltona Trumba, koji se zbog svojih komunističkih uvjerenja tada bio nalazio na crnoj listi; odluka da se Trumbo, koji je dotada bio prisiljen raditi pod psuedonimima, navede na špici i nedostatak ozbiljnijih negativnih posljedica i kontroverzi je u simboličnom smislu označio kraj makartističkih progona u Hollywoodu.

Uloge
Paul Newman ... Ari Ben Canaan
Eva Marie Saint ... Kitty Fremont
Ralph Richardson ... Gen. Sutherland
Peter Lawford ... Maj. Caldwell
Lee J. Cobb ... Barak Ben Canaan
Sal Mineo ... Dov Landau
John Derek ... Taha
Hugh Griffith ... Mandria
Gregory Ratoff ... Lakavitch
Felix Aylmer ... Dr. Lieberman
David Opatoshu ... Akiva Ben-Canaan
Jill Haworth ... Karen  Hansen Clement
Marius Goring ... Von Storch
Alexandra Stewart ... Jordana Ben Canaan
Michael Wager ... David
Martin Benson ... Mordekai
Paul Stevens ... Reuben
Victor Maddern ... Narednik
George Maharis ... Yoav
Esther Ofarim ... Gđa Hirschberg

Izvori

Vanjske veze
 
 
 

Američki filmovi
Historijski filmovi
Ratni filmovi
Epski filmovi
Authority control 2